Document ID: 31996D0381

ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Ιουνίου 1996 για την έγκριση των μέτρων που πρέπει να εφαρμοστούν για τη σπογγώδη εγκεφαλοπάθεια των βοοειδών στην Πορτογαλία (Κείμενο που παρουσιάζει ενδιαφέρον για τον ΕΟΧ) (96/381/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 10 παράγραφος 4,
την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (3), όπως τροποποιήθηκε τελευταία από την οδηγία 92/118/ΕΟΚ, και ιδίως το άρθρο 9 παράγραφος 4,
Εκτιμώντας:
ότι, σύμφωνα με το άρθρο 9 παράγραφος 1 δεύτερο εδάφιο της οδηγίας 89/662/ΕΟΚ και σύμφωνα με το άρθρο 10 παράγραφος 1 δεύτερο εδάφιο της οδηγίας 90/425/ΕΟΚ, το κράτος μέλος καταγωγής εφαρμόζει στο έδαφός του τα ενδεδειγμένα μέτρα για την πρόληψη όλων των καταστάσεων εκείνων οι οποίες μπορεί να αποτελέσουν σοβαρό κίνδυνο για την υγεία των ζώων ή του ανθρώπου 7
ότι, για την προστασία της υγείας των ζώων και των ανθρώπων στην Κοινότητα, η Επιτροπή εξέδωσε την απόφαση 94/474/ΕΚ, της 27ης Ιουλίου 1994, σχετικά με ορισμένα μέτρα προστασίας που αφορούν τη σπογγώδη εγκεφαλοπάθεια των βοοειδών και την ακύρωση των αποφάσεων 89/469/ΕΟΚ και 90/200/ΕΟΚ (4), όπως τροποποιήθηκε τελευταία από την απόφαση 95/287/ΕΚ (5), την απόφαση 92/290/ΕΟΚ, της 14ης Μαΐου 1992, όσον αφορά ορισμένα μέτρα προστατευτικά κατά της σπογγώδους εγκεφαλοπάθειας των βοοειδών (ΣΕΒ) στο Ηνωμένο Βασίλειο (6), όπως τροποποιήθηκε από την πράξη προσχώρησης της Αυστρίας, της Φινλανδίας και της Σουηδίας, την απόφαση 94/381/ΕΚ, της 27ης Ιουνίου 1994, για τη θέσπιση ορισμένων μέτρων προστασίας που αφορούν τη σπογγώδη εγκεφαλοπάθεια των βοοειδών και τη χορήγηση πρωτεϊνών που προέρχονται από θηλαστικά (7), όπως τροποποιήθηκε τελευταία από την απόφαση 95/60/ΕΚ (8), την απόφαση 94/382/ΕΚ, της 27ης Ιουνίου 1994, περί εγκρίσεως εναλλακτικών συστημάτων θερμικής επεξεργασίας για την επεξεργασία ζωικών αποβλήτων προέλευσης μηρυκαστικών, με σκοπό την αδρανοποίηση των παθογόνων παραγόντων της σπογγώδους εγκεφαλοπάθειας (9), όπως τροποποιήθηκε τελευταία από την απόφαση 95/29/ΕΚ (10), και την απόφαση 96/239/ΕΚ, της 27ης Μαρτίου 1996, σχετικά με ορισμένα επείγοντα μέτρα προστασίας από τη σπογγώδη εγκεφαλοπάθεια των βοοειδών (11), όπως τροποποιήθηκε τελευταία από την απόφαση 96/362/ΕΚ (12) 7
ότι, μέχρι τη δημοσίευση, το Μάρτιο του 1996, νέων στοιχείων για ορισμένες περιπτώσεις της ασθένειας Creutzfeldt-Jacob, όπου δεν μπορεί να αποκλεισθεί η σχέση της εν λόγω ασθένειας με τη ΣΕΒ, τα κοινοτικά όργανα αναγνώρισαν ότι πρέπει να αναληφθεί αποφασιστική δράση για τον έλεγχο και την εξάλειψη της ΣΕΒ 7
ότι στην Πορτογαλία εμφανίστηκαν κρούσματα ΣΕΒ σε ζώα που γεννήθηκαν στην εν λόγω χώρα 7
ότι η Πορτογαλία υπέβαλε, τον Απρίλιο του 1996, στην Επιτροπή σχέδιο το οποίο καθορίζει συμπληρωματικά μέτρα για τον έλεγχο και την εξάλειψη της ΣΕΒ στην Πορτογαλία, καλούμενο στο εξής «το σχέδιο» 7
ότι τα βασικά στοιχεία του σχεδίου είναι:
α) υποχρεωτική σφαγή ζώων που έχουν ταυτοποιηθεί ως εισαχθέντα από το Ηνωμένο Βασίλειο, όλων των ζώων σε αγέλες στις οποίες εμφανίστηκαν κρούσματα ΣΕΒ και όλων των ζώων σε άλλες αγέλες που έχουν ταυτοποιηθεί ότι γεννήθηκαν την ίδια χρονιά, στην ίδια εκμετάλλευση, ως μολυνθέντα ζώα 7
β) βελτιωμένο σύστημα υγειονομικής παρακολούθησης των εκμεταλλεύσεων με βοοειδή και εντατικής επιτήρησης της βιομηχανίας παρασκευής ζωοτροφών ώστε να αποφευχθεί η ενδεχόμενη χρήση κρεατοστεάλευρων 7
ότι ένα πρόγραμμα ελέγχου της ΣΕΒ και μείωσης του αριθμού των μελλοντικών περιστατικών θα πρέπει να επικεντρωθεί στην απομάκρυνση των ζώων τα οποία ενδεχομένως να έχουν εκτεθεί σε μολυσμένα κρεατοστεάλευρα σύμφωνα με την αρχή που ορίζεται στο σημείο 6 των συμπερασμάτων του Συμβουλίου κατά τη συνεδρίαση της 1-3 Απριλίου 1996 7
ότι το Συμβούλιο κατέληξε στο συμπέρασμα ότι θα πρέπει κράτη μέλη, άλλα πλην του Ηνωμένου Βασιλείου, να έχουν τη δυνατότητα της επιλογής αυτής, κατά περίπτωση 7
ότι, ωστόσο, υπάρχουν, στην Πορτογαλία, παράγοντες οι οποίοι καθιστούν δυσχερή, στην πράξη, την ταυτοποίηση, στις αγέλες, των ζώων στα οποία είναι πολύ πιθανόν να έχει χορηγηθεί μολυσμένο κρεατοστεάλευρο λόγω του μικρού μεγέθους των αγελών και της έλλειψης πλήρων στοιχείων για την ταυτοποίηση των ομάδων υψηλού κινδύνου 7
ότι, συνεπώς, η Επιτροπή μπορεί να αποδεχθεί, υπό τις ειδικές αυτές συνθήκες και για να αποκατασταθεί η εμπιστοσύνη του καταναλωτή, την υιοθέτηση, από την Πορτογαλία, σε σχέση με τη ΣΕΒ, πολιτικής σφαγής ολόκληρης αγέλης, η οποία θα χρηματοδοτηθεί με συμβολή της Κοινότητας βάσει των ίδιων αρχών και σύμφωνα με την ίδια διαδικασία που ορίζεται στα σημεία 8 και 9 των συμπερασμάτων του Συμβουλίου κατά τη συνεδρίαση της 1-3 Απριλίου 1996 7
ότι η Επιτροπή, σύμφωνα με το σημείο 9 των συμπερασμάτων του Συμβουλίου κατά τη συνεδρίαση της 1-3 Απριλίου 1996, θέσπισε τον κανονισμό (ΕΚ) αριθ. 716/96 (13), όπως τροποποιήθηκε τελευταία από τον κανονισμό (ΕΚ) αριθ. 835/96 (14), και τον κανονισμό (ΕΚ) αριθ. 717/96 (15), όπως τροποποιήθηκε από τον κανονισμό (ΕΚ) αριθ. 841/96 (16), για την παροχή στήριξης της αγοράς 7
ότι παρόμοιο μέτρο θα προταθεί για την παροχή οικονομικής βοήθειας προς την Πορτογαλία για το παρόν σχέδιο 7
ότι το τροποποιηθέν στις 12 Ιουνίου 1996 σχέδιο θα συμβάλει στη μείωση του αριθμού των περιπτώσεων ΣΕΒ και στην αύξηση των ελέγχων των σχετικών με τη νόσο και, επομένως, πρέπει να εγκριθεί 7
ότι η Επιτροπή θα διενεργήσει κοινοτικούς ελέγχους στην Πορτογαλία για να εξακριβώσει την εφαρμογή των μέτρων που εγκρίνονται με την παρούσα απόφαση 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται το σχέδιο για τη σπογγώδη εγκεφαλοπάθεια των βοοειδών που υποβλήθηκε από την Πορτογαλία τον Απρίλιο του 1996, όπως τροποποιήθηκε στις 12 Ιουνίου 1996.
Άρθρο 2
Η Πορτογαλία θέτει σε ισχύ, μέχρι τις 30 Ιουνίου 1996, τις νομοθετικές, κανονιστικές και διοικητικές διατάξεις που απαιτούνται για την εφαρμογή του σχεδίου που αναφέρεται στο άρθρο 1.
Άρθρο 3
1. Η Πορτογαλία γνωστοποιεί στην Επιτροπή τυχόν προθέσεις της για τροποποίηση του σχεδίου που αναφέρεται στο άρθρο 1.
2. Η παρούσα απόφαση επανεξετάζεται το συντομότερο δυνατό μετά τη γνωστοποίηση που προβλέπεται στην παράγραφο 1.
Άρθρο 4
Η Επιτροπή διενεργεί επιτόπου ελέγχους στην Πορτογαλία για να εξακριβώσει την πραγματική εφαρμογή του σχεδίου.
Άρθρο 5
Η παρούσα απόφαση απευθύνεται στα κράτη μέλη.
Βρυξέλλες, 20 Ιουνίου 1996.

Labels: 3
0
18
6